text: Line Vedel slog et par tossede slag
  16 februar 2014 kl. 09.48
  Tre huller blev dyre for Line Vedel i finalerunden ved Australian Open.
  Tidligt i morges blev der spillet finalerunde ved ISPS Handa Women?s Australian Open.
  Haderslevpigen Line Vedel fik gang i scoringen med to birdies, og hun avancerede på leaderboardet. 
  Der kom yderligere birdies på hul 8, 17 og 18, men desværre blev der på scorekortet også noteret to bogeys, to dobbeltbogeys og en triplebogey. 
  Det var dermed få huller, der ødelagde en ellers god runde.
  Runden i 76 slag (+4) betød, at Line sluttede i samlet +2 og som nummer 57, mens turneringen blev vundet af verdens nummer otte, Karrie Webb fra Australien.
  - Det var faktisk noget af det bedste, jeg har spillet i lang tid i dag, men jeg slog bare nogle slag, som kostede alt for meget, og det resulterede i nogle høje numre. Jeg havde selvfølgelig håbet på mere, men jeg er kommet på rankingen, og det er jeg glad for, siger Line Vedel.
  Nu holder hun pause, inden hun den 20. marts skal deltage i en turnering i Arizona.
  